open-index/open-wikipedia-markdown huggingface dataset:
Tubanten

De **Tubanten** (of **Tubanti**, **Tuihanti/Tvihanti**) wiene neffens de Romeinske skiedskriuwer Tasitus om it begjin fan de jiertelling in Germaanske stam dy't nei't oannaam wurdt tahâlde yn it easten fan it Nederlân fan no, de namme Twinte soe ôflaat wêze fan dy stam. Tsjintwurdich libje de Tubanti noch fuort yn de namme fan de krante *[[De Twentsche Courant Tubantia]]*, klupnammen en strjitnammen. 

## Skiednis
Der is mar in bytsje bekend oer de Tubanten. Ik kin wêze dat sy meast konflikten mijden of dat har bydrage oan de striid te lyts wie om apart neamd te wurden yn de pear boarnen dy't der binne.

Op de strafekspedysje fan Germanikus yn it jier 14 troch in oan beset gebiet grinzjend part fan it hjoeddeiske Dútslân, waard de Germaanske stam Marsi oanfallen troch de Romeinske troepen om de Farusslach fan fiif jier dêrfoar te wreken. De Bructeri, de Usipeti en de Tubanti kamen har te help, mar moasten dochs in ferlies nimme. Yn 69 by de Bataafske opstân leveren de Tubanten in *cohort*, dat ferneatige waard troch de in Ubysk kontingint yn it Romeinsk leger. 

In stikmannich iuwen letter waarden de Tubanten op 'en nij konfrontearre mei it Romeinske leger. Ferbjustere troch de wredens fan de Romeinske keizer Konstantyn de Grutte by syn oanfal op de Bructeri (308) besleat in koalysje fan Germaanske stammen – wêrûnder de Tubanti – it Romeinske Ryk yn te fallen. Konstantinus wist har lykwols te ferslaan.

Sa'n bytsje ein 4e iuw soene de Tubanten opgean yn it grutte stamferbân fan de Saksen.

## Tuihanten

De Tubanten wurde wol lyksteld mei de Tuihanten (*Tuihanti*). Yn de tredde iuw tsjinne in groep Tuihanten, as bewenners fan Tuihantum, de Romeinske keizer as ûnderdiel fan in Fryske ruterôfdieling dy't legere wie by Vercovicium, it Housestead fan no yn Grut-Brittanje tichteby de Muorre fan Hadrianus. Op de alterstiennen dy't dêr fûn binne steane de ynskripsjes:

*DEO MARTI THINCSO ET DVABVS ALAESIAGIS BEDE ET FIMMILENE ET N AVG GERM CIVES TVIHANTI V S L M*

(= 'Oan de god Mars Thincsus en de twa Alaesiagae, Bede en Fimmilene en de ferheven geast fan de keizer. De Germaanske ûnderhearrigen de Tuihanti/fan Tuihantum (út frije wil en earbied har eed swarrend)' Sjoch foto.

*DEO MARTI ET DVABVS ALAISIAGIS ET N AVG GER CIVES TVIHANTI CVNEI FRISIORVM VER SER ALEXANDRIANI VOTVM SOLVERVNT LIBENT*

('Oan Mars en de twa Alaisiagae en de ferheven geast fan de keizer. De Germaanske ûnderhearrigen de Tuihanti/fan Tuihantum, fan de ruterôfdieling fan de Friezen fan Vercovicium foar Severus Alexander (út frije wil en earbied har eed swarrend)')

De dêr neamde Mars of Mars Thincsus wurde gewoanwei yn ferbân brocht mei de Germaanske god *Twiwaz (Aldheechdútsk: *Zio*, Aldnoarsk: Týr). Oer de twa Alaisiagae, Bede en Fimmilene is fierders neat witten.

## Keppelings om utens
* www.Roman-Britain.org: ''The Roman Inscriptions of Britain''
*www.Roman-Britain.org: ''The Gods of Roman Britain''
John Loudon McAdam

**John Loudon McAdam** (Ayr (Ayrshire, Skotlân), 21 septimber 1756 - Moffat (Dumfriesshire), 26 novimber 1836) wie in Skotsk yngenieur en oanlizzer fan wegen dy't ferneamd waard troch it betinken fan de saneamde makadamwei, de foarrinner fan asfalt dykbefluorring.

## Libben en wurk

McAdam ferfear yn 1770 doe't er 14 jier wie, nei de dea fan syn heit, nei New York. Hy wurke dêr yn de ûndernimming (*Counting house*) fan syn omke William McAdam. Under de Amerikaanske Unôfhinklikheidsoarloch stie er oan de Britske kant. Nei't er ryk wurden wie troch it ferkeapjen fan oarlochsbút út namme fan it Britske regear, moast er nei de kriich yn 1783 New York ferlitte en weromgean nei Skotlân. Hoewol't it grutste part fan syn besittings konfiskearre waard, koe er genôch jild besparje om in bûtenpleats yn Sauchrie yn het greefskip Ayrshire te keapjen.

De minne steat fan de wegen op syn bûten brocht him derta om de wegebou op te pakken. Yn twa publikaasjes út 1816 en 1819 (*Remarks on the Present System of Road-Making* en *Practical Essay on the Scientific Repair and Preservation of Roads*) beskreau er de troch him betochte technyk fan wegebou. It gie feitlik om it ferbetterjen fan de ôfwettering fan de wegen troch se te meitsjen út ferskate lagen stienslach en grint. De earste wei dy't er neffens syn ideeën oanlei wie in ferbining fan de dyk tusken Alloway en Maybole nei syn bûten.

Yn 1801 waard er ynspekteur fan de *Bristol Turnpike Trustee*, in bedriuw dat tolwegen eksploitearre. It wie doe dat syn karriêre as dikebouwer wier útein sette. Yn 1818 wurke er al as konsultant foar 34 bedriuwen. Yn 1823 wurke er mei syn trije soannen foar sa'n 70 bedriuwen, dêr't 34 fan laat waarden troch de famylje McAdam. Yn 1827 waard McAdam lânmjitter-generaal fan *Metropolitan Roads*.

### Priveelibben
McAdam boaske foar de twadde kear oan Anna de Lancey, in suster fan Susan Augusta de Lancey, de oarehelte fan de Amerikaanske skriuwer James Fenimore Cooper.
Makadam

**Makadam** is in type iepen ferhurde dyk dy't yn 1834 betocht waard troch de Skot John McAdam (1756 - 1836). 

In makadandyk is opboud út trije lagen ferskillende soarten stienslach: de basis wurdt makke fan grauwe stienkerrels dy't foar stabiliteit soargje. Dy kerrellaach wurde twa lytsere soarten grind ynwalst.
Gweal

**Gweal** is ien fan de lytsere, ûnbewenne Scilly-eilannen, in eilannegroep sa'n 45 km foar de kust fan Cornwall yn it Feriene Keninkryk.

Gweal (Kornysk: *Gwithial*) leit yn it noardwesten fan de Scilly-eilannnen, sa'n 250 m. bewesten Bryher. It heechste punt fan it eilân leit 29 m. boppe de seespegel. Gweal is it grutste eilân fan de Norrard Rocks, in samling rotseilannen dy't om harren bysûndere natoerwearde oanwiisd is as in *Site of Special Scientific Interest (SSSI)*.
Reed

* reed (paad) as ûnferhurde paad nei in pleats bygelyks
* reed (redens) as iental fan redens om mei te reedriden
Doede Hânses

**Doede Hânses** wie fan 1528 - 1529 grytman fan Skoatterlân.

Hy waard troch Fan Sminia yn 1528 as grytman neamd, hat grif nei Ids Tsjebbis koarte tiid provisjoneel de gritenij bestjoerd. As de namme by Fan Sminia in skriuwflater is foar: Heere, dan kin hy deselde persoan wets hawwe as Heere Hans Hanckema, dy't as substitút fan Himmelumer Aldefurd neamd is.

## Sjoch ek
* List fan grytmannen fan Skoatterlân
Romeinske myl

De **Romeinske myl** of **mile** (Latyn: *milia passuum* of *milliaria*) is in troch de Romeinen ynfierde lingtemjitte mei in lingte fan tûzen stappen, sa't de namme al seit, mar 1 Romeinske stap wie gelyk oan twa gewoane stappen. De lingte fan in Romeinske myl beroan sa'n 1478 meter. De myl is ferdield yn lytsre ienheden sa't hjirûnder beskreaun wurdt.

Oan alle Romeinske wegen stiene *milliaria,, (mylpeallen), dêr't de ôfstân nei wichtige plakken op te lêzen wie.

==Romeinske lingtemjitten==
* *digitus* (fingerlid) (sa'n 18,5 mm)
* *palmus* (palm): 4 digiti (sa'n 73,9 mm)
* *pes* (foet): 4 palmi (sa'n 296 mm)
* *passus* (stap): 5 pedes (sa'n 1478 mm)
* *milia passuum* of *milliarium* (myl): 1000 passus (sa'n 1478 m)

== Sjoch ek ==
*[[Myl]] foar oare lingtemjitten mei de namme *myl''.
*Milliarium
*Mylpeal
*Leuga in keltyske ôfstânsmjitte dy't de Romeinen ek brûkten
Gantel

De **Gantel** is in rivierke yn it Westlân, yn de provinsje Súd-Hollân, dat ûnder oaren troch Monster en Poeldijk rint. De Gantel wie yn it ferline in brede slinke dy't by it wiedweidige stelsel fan tijslinken oan de mûning fan de Maas hearde.

De Gantel fan no is 8,6 km lang, begjint tichtby de Doddendaallaan (sûnt 1994 yn De Haach) en einiget yn de Monsterske Feart by 's-Gravenzande. Yn de rjochting fan 's-Gravenzande feroaret de namme fan it rivierke yn *Groote Gantel*.
Oant de gemeentlike weryndieling yn it Westlân fan 2004, wie de Gantel de súdgrins fan de gemeente Monster.

## Ut de skiednis
De *[[Fossa Corbulonis]]*, in yn de 1e iuw troch it Romeinske leger groeven ferbining tusken de Alde Ryn by Leien en in (wierskynlike) floatbasis by Naaldwyk, roan fia de Gantel. It kanaal waard faaks oanlein om't de floedkreken yn de Romeinske tiid stadichoan tichtsliken.
Piet Blom

**Pieter (Piet) Blom** (Amsterdam, 8 febrewaris 1934 – Denemark, 8 juny 1999) wie in Nederlâns arsjitekt. Blom, soan fan in grienteman, studearre yn 1959 ôf oan de Amsterdamske Akademy fan Boukeunst. Hy studearre dêr by Aldo van Eyck.

Blom is ûnder mear ferneamd fan de Bastille fan de Universiteit Twinte Ynskedee 1964-1969, *De Kasbah* yn Hengelo (1969-1973) en syn kubuswenten en *Theater 't Speelhuis* yn Helmond (1972-1976) en Rotterdam (1978-1984), de *Gesloten Stad* (1993) yn de wyk Kattenbroek yn Amersfoart. Yn al dy gefallen binne it gebouwen op kolommen.

Mei troch dat Blom fêstthâlde oan syn prinsipes, krigen net sa folle fan syn ûntwerpen yn de jierren tachtich stâl. De jierren njoggentich krige er noch in tal opdrachten, sa s in stikmannich wenten en in filla yn Amersfoort. 

Abel Blom, syn soan, is ek in protte jierren by it buro fan Van Eyck oan 't wurk west. Mei Aldo van Eyck en Herman Hertzberger beheart Piet Blom by de ynternasjonaal ferneamde fertsjintwurdigers fan it strukturalisme.

## Sjoch ek
* List fan Nederlânske arsjitekten

## Galery

Kubuswoningen.JPG|Kubuswenten (Rotterdam)
Kubuswoningen Speelhuisplein Helmond.jpg|Kubuswenten *Speelhuisplein* (Helmond)
De Kasbah, Hengelo (6921528471).jpg|De Kasbah (Hengelo)
.00 3292 Blaaktoren (Rotterdam).jpg|Blaaktoer (Rotterdam)


## Keppelings om utens
* Monografy Piet Blom 
* Oersjoch fan projekten Piet Blom
Ciprianus Eastersee

**Cyprianus Eastersee**, nei alle gedachten in soan fan Christiaan Johannes Eastersee wie grytman fan Lemsterlân.

Boaske Tjomke of Tjamke, dochter fan Jochem fan Wikel en Sjoukje fan Sijtzama, en hie gjin bern. Waard op 24 july 1635 ta grytman fan Lemsterlân oansteld en wie yn 1640 lid fan de Steaten.

## Sjoch ek
* List fan grytmannen fan Lemsterlân
Timmanus fan Eastersee

**Timannus fan Eastersee**, (Eastersee, ? - ?, 1583), wie predikant fan Eastersee.

Timmanus waard yn septimber 1578 oansteld as predikant te Goes, en ûndertekene as foarsitter de hannelingen fan de klassis fan 29 febrewaris 1580 ûnder de namme fan Tiemannus Eruroth, mar trochstrings brûkte er dy oare namme. Hy waard troch de klassis ôffurdige nei de synoade fan 1579 yn Goes. Hy ferskynde letter op de synoade fan Vlissingen yn 1581 en waard dêr ta *praeses* keazen. Ek wie hy lid fan de nasjonale synoade dy't yn dat jier yn Middelburch gearkaam.
Hockey op de Olympyske Simmerspullen 1920

De **[[Olympyske Simmerspullen 1920]]**, ek wol de VIIe Olympiade neamd waarden yn 1920 yn Antwerpen, Belgje hâlden. It hockey waard hâlden yn it *Olympisch Stadion*. It wie de twadde kear sûnt Spullen fan 1908 yn Londen dat it hockey op it programma stie.

## Olympisch Stadion
It Olympisch Stadion waard boud yn 1920 en hie doe plak foar 12.771 taskôgers.

## Manlju

## Einrangskikking
Christiaan Johannes Eastersee

**Christiaan Johannes Eastersee** wie grytman fan Lemsterlân.

Wenne op de state Eastersee, ek wol Blaauwhûs neamd, yn Eastersee, mei rûnom in grêft. Op 21 maart 1609  waard er as grytman oansteld, wie al yn 1601 folmacht op de Lândei, en yn itselde jier deputearre. Yn 1607 wie hy bûtengewoan kommitearde yn de Steaten Generaal. As lid fan de Fryske Steaten folge hy de lykstaasje fan greve Willem Loadewyk yn 1620.
 
## Sjoch ek
* List fan grytmannen fan Lemsterlân
Freark fan Sminia

**Freark fan Sminia** (1 desimber 1664 - Akkrum, 28 july 1751) wie grytman fan Utingeradiel.

Freark wie de soan fan Yetse fan Sminia. Yn 1685 wie hy kapitein, letter ritmaster en sûnt 21 maart 1689 grytman fan Utingeradiel, in post dy't hy mear as 62 jierren beklaaid hat. Yn 1695 wie hy lid fan it kolleezje fan deputearren en yn 1748 fan de steaten fan Fryslân. Hy wenne yn Akkrum en waard dêr yn de tsjerke begroeven. Hy bleau net-troud.

## Sjoch ek
* List fan grytmannen yn Utingeradiel
Andrys Grijph

**Andrys Grijph**, wie grytman fan Utingeradiel yn 1550.
 
Syn namme wurdt ek skreaun yn de farianten: Grijp. Grijph, Grijf, Grieff en Griff. Syn frou wie in Foppinga. Andrys hie in soan: Ofke Grijph, ek grytman fan Utingeradiel, by it ôfgean fan syn heit yn 1575. Yn 1580 waard er as fuortflechtich yndage en yn itselde jier yn de slach op de Hardenberger heide sneuvele. Syn frou hiet Iets Pieters en syn soan wie Erasmus Grijph.

## Sjoch ek
* List fan grytmannen yn Utingeradiel
Tiberius fan Oenema

**Tiberius fan Oenema** († 22 maaie 1640) wie grytman fan Utingeradiel fan 1619 - 1640.

Tiberius wie de broer fan Amel fan Oenema en waard op 1 desimber 1619 beneamd as grytman fan Utingeradiel. Hy wie yn 1631 ek lid fan Deputearre Steaten. Hy folge yn 1620 de lykstaasje fan greve Willem Loadewyk, as lid fan de Steaten wegens Sânwâlden. Hy wie doe grytman en lid fan de rekkenkeamer. Hy boaske Haesje, dochter fan Willem fan Viersen en Titia Godefredi en waard mei syn frou yn Aldeboarn yn de tsjerke begroeven.

## Sjoch ek
* List fan grytmannen yn Utingeradiel
Yetse fan Sminia

**Yetse fan Sminia** (4 july 1625 - 16 desimber 1678), wie grytman fan Gaasterlân

Yetse wie de soan fan Hessel fan Sminia en dy syn twadde frou Wytske fan Hoppers. Op 28 novimber 1650 waard er as abbekaat ynskreaun en trije jier letter, 15 febrewaris 1643, riedshear oan it Hof fan Fryslân en op 2 july grytman fan Gaasterlân; dêrnei lid fan deputearren en de Steaten Generaal. Ferstoar by syn frou Anna Maria, dochter fan Hobbe fan Baerdt, grytman fan Haskerlân, en dy syn twadde frou, berne 11 febrewaris 1630, dêr't er op 23 maaie 1653 mei troud wie en hja ferstoar op 6 septimber 1667, alve bern neilittende. Beide lizze yn de Galileër-tsjerke yn Ljouwert begroeven.

## Sjoch ek
* List fan grytmannen fan Gaasterlân
List fan grytmannen fan Gaasterlân

Dit is in **list fan [[grytman]]nen fan de eardere [[gritenij]] [[Gaasterlân (gemeente)|Gaasterlân]]** oant de ynfiering fan de gemeentewet yn 1851.

Nei de ynfiering fan de gemeentewet yn 1851 hie Gaasterlân net langer grytmannen, mar boargemasters; sjoch hjiroar de list fan boargemasters fan Gaasterlân.
Tsjalling Aedo fan Sminia

**Tsjalling Aedo fan Sminia** (18 july 1716 - 5 july 1767) wie grytman fan Hinnaarderadiel.

Soan fan Idzard fan Sminia, op 24 septimber 1754 ta grytman fan Hinnaarderadiel keazen.

## Sjoch ek
* List fan grytmannen fan Hinnaarderadiel
Upke Tallum

**Upke Douwes Tallum** wie grytman fan Hinnaarderadiel.

Upke is de soan fan Douwe Tallum en Hijlk Geersma. Yn 1577 wie er grytman fan Hinnaarderadiel. Hy boaske earst mei Hack, dochter fan Hette Rheen en Jilduw Hoitema, doe mei N. Sikkema en treddens mei N. Gerrits. By de earste frou hie hy in dochter.

Upke wie tige Spaanskgesind en dus tsjinstanner fan de Uny fan Utert dy't yn 1579 sletten waard. Dêrom moast hy koart dêrnei it lân ferlitte en waard gauris yndage om him te ferantwurdzjen. Hy ferskynde lykwols net en waard banne. Hy waard doe luitenant ûnder de hopman Dekama, en sette him úteinlik ta wenjen yn Sutfen, dêr't er noch datselde jier fermoarde waard. 

## Sjoch ek
* List fan grytmannen fan Hinnaarderadiel
Hotse fan Donia

**Hotse fan Donia** wie grytman fan Hinnaarderadiel.

Hotse wie de tredde soan fan Tjerk Harinxma fan Donia en Auck fan Donia. Hy waard yn 1453 grytman fan Hinnaarderadiel, wenne yn Iens en hie in grut oandiel yn de Donia-oarloch. Mei syn bruorren Agge en Haring ferovere hy de stins fan Janke Douwma en die mei oan harren streuptochten. Hy skynt troud west te hawwen mei Aijl Juckema, mar hat gjin bern neilitten.

## Sjoch ek
* List fan grytmannen fan Hinnaarderadiel
Duco Jongema

**Duco Jongema** (1580 - Wommels, 25 desimber 1638) waard op 26 maart 1620 grytman fan Frjentsjerteradiel en op 22 maart 1629 fan Hinnaarderadiel.

Duco wie de soan fan Laas Jongema. Hy wenne op de state Geyns te Wommels. By de begraffenis fan greve Willem Loadewyk fan Nassau droech hy de standert. Yn 1622 wie hy folmacht op de Fryske lândei, earst foar Frjentsjerteradiel en letter foar Hinnaarderadiel, en bleau dat oant syn dea. Duco wie ek dykgraaf fan de Fiif Dielen.

## Sjoch ek
* List fan grytmannen fan Hinnaarderadiel
Bocko fan Burmania

**Bocko fan Burmania** († 1628 of 1629) wie grytman fan Hinnaarderadiel.

Bocko wie de soan fan Poppe fan Burmania en fan Clara Frauwenhoven. Waard yn 1600 grytman fan Hinnaarderadiel, op 4 july 1602 dykgraaf en krige op 29 jannewaris 1614 in sit yn it kolleezje fan Deputearren. Yn it flogjende jier wie hy wegens de Steaten yn de Kommisje ta yntrodusearjen en beëdigjen fan de nije regearingspersoanen fan de stêd Frjentsjer. As lid fan de steaten folge hy, yn 1620, foar Westergoa de lykstaasje fan greve Willem Loadewyk fan Nassau. Hy wie ek lid fan de Admiraliteit yn Dokkum; Wie troud mei Frau fan Burmania en hie by har sân bern, wêrûnder Poppe fan Burmania jr. Doe't syn earste frou stoar wertroude hy yn 1622 mei Ursel fan Roorda fan Ginnum, dy't him twa bern skonk.
Der bestiet in portret fan him, gravearre troch Theodorus Matham, mei in Latynsk fers fan A. van der Mast, dêr't ek oer wittenskiplike fertsjinsten rept wurdt.
 
## Sjoch ek
* List fan grytmannen fan Hinnaarderadiel
Holle Piers

**Holle Piers** wie yn 1545 bestjoerder fan Starum en Sleat en yn 1550 grytman fan Gaasterlân. 
## Sjoch ek
* List fan grytmannen fan Gaasterlân
Ampsivaren

De **Ampsivaren** (Latyn: *Ampsivarii*) wiene in Germaanske stam dy't yn de 1e iuw nei Kr. yn it noardlike streamgebiet fan de Iems (Dútslân) tahold. De namme betsjut fermoedlik soksawat as: 'bewenners by de Iems'.

Yn de Annales  ferhellet Tasitus oer de stam. Koart foar of yn 58 wienen de Ampsivarii, dy't laat waarden troch Boiokalus, út har stamlân ferdreaun troch de Sjauken. By it sykjen nei in nij festigingsgebiet oan de rjochter ouwer fan de Ryn moete Boiokalus op in stuit de heechste befelhawwer fan de Neder-Germaanske legioenen, Dubius Avitus. Hy fertelde de Romein yn dratyske wurden hoe't er persoanlik it slachtoffer west hie fan de striid fan Arminius tsjin de Romeinen (Boiokalus wie fanwege Arminius finzennommen). Fierder brocht er op it aljemint dat de Ampsivaren jierrenlang loyaal west wiene oan keizer Tiberius en fjildhear Germanikus. Uteinlik sei er noch dat er ferbjustere wie oer it feit dat it lân dêr't de Ampsivarii it each op falle litten hiene net bewenne wie en dêrom bêst harres wurde koe. Dêrnei like it as bidde Boiokalus yngeand om help fan de sinne en de himellichems.

Avitus wie bot ûnder de yndruk fan de taspraak, mar wegere Boiokalus om syn folk nei it bewuste lân te lieden. In ferbittere Boiokalus waard grimitich en organisearre in ferbûn tusken Ampsivarii, Brukteren en Tenkteren om de striid oan te gean tsjin Avitus. Mei de help fan de kommandant fan de legers yn Boppe-Germaanje, Kurtilius Mansius, slagge it Avitus lykwols mei in bytsje muoite om de Ampsivarii te isolearjen dat Boiokalus moast him fierder weromlûke yn Germania, dêr't sy lykwols as ynkringers beskôge waarden.

De Ampsivarii wurde foar it lêst neamd yn de *[[Notitia Dignitatum]]* út it earste fearnspart fan de 5e iuw.
List fan grytmannen fan Dantumadiel

Dit is in **list fan [[grytman]]nen fan de eardere [[gritenij]] [[Dantumadiel]]** yn de provinsje Fryslân oant de ynfiering fan de gemeentewet yn 1851.

## Sjoch ek
* List fan boargemasters fan Dantumadiel
Hockey op de Olympyske Simmerspullen 1928

De **[[Olympyske Simmerspullen 1928]]**, offisjeel de *Spullen fan de IXe Olympiade*, wiene de achtste Spullen yn de rige fan de moderne Olympyske Spullen. De Spullen waarden organisearre yn Amsterdam, Nederlân. It hockey waard hâlden yn it *Harry Elte Stadion*. It wie de tredde kear dat it hockey op it programma stie. 

## Harry Elte Stadion
It Harry Elte Stadion is yn 1914 boud as atletykstadion. It hie plak foar 29.000 taskôgers. It stadion is ferneamd nei de bouwer Harry Elte dy't yn 1912 in priisfraach wûn mei it ûntwerp fan it stadion. Tidens de Spullen fan 1928 waarden yn dit Stadion ek wol it âlde stadion neamd it Olympyske Hockeytoernoai hâlden en in fuotbalwedstriid ûnderdiel fan it Olympyske Fuotbaltoernoai. Nei de Spullen is it Harry Elte stadion ôfbrútsen om plak te meitsjen foar wenningbou. De stadionbuert is nei it stadion ferneamd.

## Dielnimmende Lannen

## Toernoai
### Groepsfaze
#### Groep A

#### Groep B

### Brûnzen finale

### Finale

## Einrangskikking

### Medaljewinners

## Fryske dielnimmers
Gein (rivier)

It **Gein** is in rivierke fan sa'n 5 km lingte tusken Driemond en Abcoude. It wetter ferbynt de Gaasp mei de Angstel, en rint bewesten it Amsterdam-Rynkanaal hielendal binnen de grinzen fan Abcoude (gemeente de Ronde Venen). It Gein hat twa wegen dy't fan elkoar skieden binnen, nammentlik Gein-Noard en Gein-Súd mei ferkear yn beide rjochtingen. 

Op de hichte fan Abcoude is it Rien Nouwen Akwadukt ûnder de Gein boud foar it spoar Amsterdam-Utert, dy't de âlde hefbrêge ferfongen hat. Dêrnjonken is in brêge foar fytsers boud, de "Jan Swinkelsbrug".

It Gein rint troch de Stelling fan Amsterdam en is dêr in part fan. Oan it Gein steane de moles *Oostzijdse Molen* en *Broekzijder Molen* en ek in tal monumintale pleatsen dêr't guon fan eigendom fan de Amsterdamske adel west hawwe.

De wyk Gein (de fierst súdeastlike wenwyk fan Amsterdam), en it metrostasjon Gein binne nei it rivierke ferneamd.

Om 1905 hinne waard it rivierke en omkriten geregeldwei skildere troch Piet Mondriaan.
Gaasp

De **Gaasp** is in rivierke tusken Driemond en Diemen en rint beëasten de Bijlmer. De Gaasp ferbynt it Gein mei de Diem, en rint westlik fan it Amsterdam-Rynkanaal. 

## Oarsprong
De Gaasp begjint yn it doarp Driemond. De Gaasp is in ôfsplitsing fan it Gein. It Gein streamt fan Driemond fierder en mûnet út yn de Utertske Fecht. Dat kanalisearre part fan it Gein wurdt it Smel Weesp neamd en wurdt no trochsnien troch it Amsterdam-Rijnkanaal.

De Gaasp streamt no suver net mear. Oarspronklik hearde it by de grutte sompe dy't Hollân wie en roan it reinwetter fan it Gein troch de Gaasp yn de Diem en dêrnei yn de Sudersee. Letter is de Weespertrekfeart dold om yndyks in ferbining te hawwen tusken de Gaasp en de Amstel. Noch wer letter is it Amsterdam-Rynkanaal dwers troch de Diem oanlein. Sadwaande wettert de Gaasp no fia in stikje Diem ôf yn it Amsterdam-Rynkanaal. 

Net fier fan de Gaasp leit de Gaasperplas.
Amstel (rivier)

De **Amstel** (fan *Aeme-stelle*, in Ald-Nederlânsk wurd foar "wiet gebiet") is in kanalisearre rivier yn it suden fan de provinsje Noard-Hollân. De kriten oan de rivier wurde oantsjut mei Amstellân.

Der lizze 12 brêgen oer de Amstel en der binne fjouwer fearen.

## Skiednis
Fan de rivier ôf begûn yn de midsiuwen de ferfeanting: it feanlân krige in agraryske bestimming. Letter waard ek turf út it fean wûn en as brânstof brûkt. Sa ûntstie wierskynlik begjin 13e iuw it feanarbeidersbuorskip Amstelfean yn it feangebiet bewesten Ouderkerk.
 
Troch it lizzen fan in daam yn de 13e iuw yn de mûning fan de rivier (ûnder de Daam fan no) ûntjoech him yn it noardlik diel fan Nieuwer-Amstel (oan beide kanten fan it hjoeddeiske Rokin en Damrak) it fiskersdoarpke "Amstelredam"; de âldste fernijing fan it plak is fan 27 oktober 1275 en koart nei 1300 krige it stedsrjochten. It doarpke waakste út ta it stedsje Amsterdam, dat fanwege har lizzing oan de Sudersee ferbining oer it wetter hie mei Dútslân en Skandinaavje oan de iene kant, en oan de oare kant rivierferbining mei Dordrecht en Antwerpen hie, sadat it plak hieltyd mear fan belang waard.

Oarspronklik mûne de rivier oer it Rokin en Damrak fan no út yn it IJ; tsjintwurdich einiget de Amstel yn de binnenstêd fan Amsterdam by it Muntplein. It lêste stik fan de strjitte de Amstel yn Amsterdam bylâns hjit ek *Amstel*. Middels pompen ûnder it tichtsmiten part fan it Rokin en de Dam streamt it wetter trouwens noch altyd fia it Damrak it IJ yn, hoewol't it measte oer de Amsterdamske grêften omlaat wurdt.

De omkriten fan de rivier de Amstel hjit fanâlds it Amstellân. 

Yn de 17e en 18e iuw stiene der in protte bûtenpleatsen fan begoedige Amsterdammers oan de rivier. De measten binne wilens ferdwûn. Twa âlde bûtenpleatsen oan de Amsteldyk binne der noch: *Oostermeer* en *Wester-Amstel*.

## De Amstel yn de keunst
Guon keunstskilders dy't de Amstel ôfbyld hawwe:
* Aert van der Neer - (1603-1677)
* Rembrandt van Rijn - (1606-1669)
* George H. Breitner - (1857-1923)
* Willem Witsen - (1860-1923)
* Piet Mondriaan - (1872-1944)
* Hendrik Jan Wolter - (1873-1952)
* Frans Koppelaar - (1943- )
Trije fan de skilders binne fermeamd yn trij hege kantoargebouwen oan de Amstel oan de Omval: Rembrandttoer, Breitnertoer en Mondriaantoer. In stânbyld fan Rembrandt stiet oan de Amstel by de Kalfjeslaan.

## Ferneamd nei de Amstel
* Amstel Bier (no part fan Heineken)
* Amstelhotel (fiifstjerrehotel)
* Amstelhof (no Hermitage Amsterdam)
* Amstelpark (park yn Buitenveldert, oan de Amstel)
* Amstelstasjon (spoar- en metrostasjon)
* Amsteltsjerke eardere houten tsjerke, no kantoar stêdsfernijing, en it Amstelveld dêrnjonken
* Alder-Amstel (gemeente)
* Nijer-Amstel (gemeente; sûnt 1964 Amstelfean)
* Suderamstel (earder Amsterdamsk stedsdiel)
* Amsterdam
* Amstelfean

## Literatuer
* De Amstel, Utjefte Bas Lubberhuizen, 2002; ISBN 90-76314-88-8
Hockey op de Olympyske Simmerspullen 2012

De **[[Olympyske Simmerspullen 2012]]** fan de **XXXe Olympiade** waarden fan 27 july oant en mei 12 augustus 2012 hâlden yn Londen, de haadstêd fan Grut-Brittanje. Londen wie de earste stêd dy't foar de trêde kear de Spullen organisearje mocht. Earder hiene de Spullen fan 1908 en 1948 dêr ek plak. It hockey waard hâlden yn de *Riverbank Arena*

## Manlju
### Groepsfaze
#### Groep A

#### Groep B

### Heale finales

### Pleatsingsrûnde
#### om it 11e en 12e plak

#### om it 9e en 10e plak

#### om it 7e en 8e plak

#### om it 5e en 6e plak

### Brûnzen finale

### Finale

## Einrangskikking

## Froulju
### Groepsfaze
#### Groep A

#### Groep B

### Heale finales

### Pleatsingsrûnde
#### om it 11e en 12e plak

#### om it 9e en 10e plak

#### om it 7e en 8e plak

#### om it 5e en 6e plak

### Brûnzen finale

### Finale

## Einrangskikking
Hockey op de Olympyske Simmerspullen 2000

De **[[Olympyske Simmerspullen 2000]]**, ek wol de **XXVIIe Olympiade** neamd, waarden yn 2000 hâlden yn de Australyske stêd Sydney.
It hockey waard hâlden yn it *The Sydney Olympic Park Hockey Centre*.

## Manlju
### Groepsfaze
#### Groep A

#### Groep B

### Heale finales

### Pleatsingsrûnde
#### om it 9e oant 12e plak

#### om it 11e en 12e plak

#### om it 9e en 10e plak

#### om it 5e oant 8e plak

#### om it 7e en 8e plak

#### om it 5e en 6e plak

### Brûnzen finale

### Finale

## Einrangskikking

## Froulju
### Earste Omloop
#### Groep A

#### Groep B

### Twadde Omloop
De útslaggen út de earste omloopt telden mei foar de twadde omloop.

### Pleatsingsrûnde
#### om it 7e oant 10e plak

#### om it 9e en 10e plak

#### om it 7e en 8e plak

### Brûnzen finale

### Finale

## Einrangskikking
Diem (rivier)

De **Diem** is in rivierke tusken Diemen en de Diemsterseedyk de IJmar bylâns en rint beëasten it doarp Diemen, dat nei it wetter ferneamd is. It rivierke wurdt trochsnien troch it Amsterdam-Rynkanaal.
Amsterdam-Rynkanaal

It **Amsterdam-Rynkanaal** is in 72 km lang kanaal yn Nederlân, tusken Amsterdam en Tiel (fan it IJ nei de Waal). It kanaal ferbynt de haven fan Amsterdam mei it Ruhrgebiet yn Dútslân en is it drokst befearne kanaal fan de wrâld.

It kanaal waard iepene op 21 maaie 1952 en tusken 1965 en 1981 ferbrede oant 100 à 120 meter. It hat in djipte fan seis oant njoggen meter.

## Wetters dy't op it kanaal oanslute
* it IJ
* Diem
* Muidertrekfeart
* Gaasp/Gein
* Utertske Fecht
* Merwedekanaal
* Leienske Ryn
* Lek
* Waal
Lagos

**Lagos** is in stêd yn Nigearia, yn de steat mei deselde namme, Lagos. Neffens it offisjele ynwennertal is it de op ien nei grutste stêd fan Afrika, de foarstêden nei meirekkene. 

It wiere tal ynwenners is lykwols net bekend. Der wurdt ferwachte dat de befolking omheech gean sil nei likernôch 16,1 miljoen minsken yn 2015. Dat makket de stêd de hurdst waaksjende metropoal op ierde. Yn 1975 wennen der noch mar 1.9 miljoen minsken. De measte minsken moatte troch de tiid komme fan minder as 1 Amerikaanske dollar de dei.

Lagos wie haadstêd fan Nigearia oant 1991, doe krige Abuja dy funksje. Lagos is wol it grutste ekonomyske sintrum fan it lân bleaun.

In wichtich organisator en befoarderer fan kultuer yn Nigearia is de yn Lagos fêstige non-profitorganisaasje *[[Committee for Relevant Art]]*.

## Ut de skiednis
Lagos wie yn 't earstoan mar in doarp, mei de namme Eko. It waard bewenne troch de Awory, in subkloft fan de Joruba. It plak lei oan ien fan mar in pear natuerlike havens oan de Atlantyske kust fan Afrika. It waard it meast wichtige plak foar kontakten mei Europa. Yn de 15e iuw stiften seelju út Portugal in hannelspost op it eilân, dat sy Lagos neamden, ferneamd nei de stêd Lagos yn it suden fan Portugal. Dêr waard hannele yn krûden, ivoar en slaven. Yn 1807 waard de stêd troch de Britten oernaam, dy't besochten om in ein te meitsjen oan de slavehannel. De krite waard dêrnei *Lagos British Protectorate* neamd. Yn 1903 waard Lagos opnaam yn de koloanje Nigearia.

## Ferneamde lju út Lagos
* Hafsat Abiola (* 1974), aktiviste foar minskerjochten en demokrasy
* Tafawa Balewa (1912–1966), ministerpresidint Nigearia (1957–1966)
* Noel DaCosta (1929–2002), Amerikaansk komponist en fioelist
* Akin Euba (* 1935), nigeriaansk komponist
* Buchi Emecheta (* 1944), skriuwster
* Hanspeter Kyburz (* 1960), Switsersk komponist
* Nojim Maiyegun (* 1944), bokser, winner brûns by Olympyske Spullen Tokio 1964
Laas Glins

**Laas Glins** (Dronryp?, ±1500 – dêre?, ?) waard yn 1545 grytman van Menameradiel en wenne op state Glinstra yn Dronryp. 

Hy wie soan fan Taco Glins en boaske oan Wilsk Uninga fan Hoytema, by wa't hy ferkeidene bern hie, ûnder oare syn soan Douwe fan Glins. Hy wie de oerpake fan Taco fan Glins (1619).

## Sjoch ek
* List fan grytmannen fan Menameradiel
Tsjalling fan Eysinga (1596-1653)

**Tsjalling fan Eysinga** (1596 - Marsum, 1653) wie in Frysk ealman en grytman fan Menameradiel. 

Tsjalling wie de soan fan Tsjalling fan Eysinga (1562-1603) en dy syn earste frou Womck fan Heringa.
As Frysk ealman folge hy yn july 1620 de lykstaasje fan greve Willem Loadewyk fan Nassau, waard 30 novimber 1639 beneamd ta grytman fan Menameradiel en folmacht op de lândei foar it kertier Westergoa. Yn 1647 waard hy kurator fan de Fryske hegeskoalle, yn 1650 ôffurdige nei de Grutte Gearkomst yn De Haach en yn datselde jier ried fan Admiraliteit fan Fryslân.

Hy ûndertekene op 23 july 1640 de resolúsje, wêrby't greve Willem Frederik fan Nassau troch de Steaten ta steedhâlder fan Fryslân keazen waard. Dy resolúsje is yn safiere foar it laach fan Eysinga nuver, dat se troch dizze Tsjalling foar Menameradiel, troch Hessel Roarda fan Eysinga foar Ljouwerteradiel, troch Tsjalling fan Eysinga foar Raarderhim, troch Frâns fan Eysinga foar Tytsjerksteradiel, troch Juw of Julius foar Barradiel en troch Ritske fan Eysinga foar Kollumerlân ûndertekene waard. 

Hy hâlde ta op de troch syn heit stifte stins Heringastate yn Marsum en wie yn 1620 troud mei Eets fan Hiddema († 1667), dochter fan Andries en fan Aelcke fan Galama. Ut dit houlik kamen njoggen bern, wêrfan't seis jong ferstoarn binne, en in soan, it âldste bern, net-troud ferstoar. In dochter Aaltsje boaske mei Frâns fan Eysinga (1621-1673) fan Jouwsma; in oare, Anna, bewenne net-troud de Heringastate yn Marssum, dy't by har ferstjerren yn in oar laach oergien is (famylje Popta). De saneamde Popta-skat (in kolleksje fraai bewurke sulver) dy't no yn it Frysk Museum yn Louwert is, komt út it boelguod fan Heringastate.
## Sjoch ek
* List fan grytmannen fan Menameradiel
Tsjalling fan Eysinga

* Tsjalling fan Eysinga (1535-1572), riedshear yn it Hof fan Fryslân en heit fan Tsjalling fan Eysinga (1562-1603)
* Tsjalling fan Eysinga (1562-1603), grytman fan Menameradiel en heit fan Tsjalling fan Eysinga (1596-1653)
* Tsjalling fan Eysinga (1596-1653), grytman fan Menameradiel
* Tsjalling fan Eysinga (1603-1658), grytman fan Raarderhim
Tsjalling fan Eysinga (1562-1603)

**Tsjalling fan Eysinga** (1562 - Marsum, 31 augustus 1603) wie grytman fan Menameradiel 
Soan fan Tsjalling fan Eysinga (1535) en fan Hylck fan Harinxma thoe Slooten.

Krektas syn heit wied er rjochtsgelearde. Fan syn hân bestiet noch in wurkje *Commentarii breves in Institutiones Juris civilis* (Frjentsjer, 1594).
Hy waard op 26 maaie 1601 beaneamd as grytman fan Menameradiel en folmacht op de lândei foar it kertier Westergoa. Wie yn 1598 yn dy funksje lid fan de kommisje ta ûndersyk oangeande it behear fan de ûntfanger-generaal Taco fan Dyckstra, en yn 1602 fan de kommisje ta wersjenning fan de "landsordonnantiën".

Tsjalling hâlde ornaris ta op it troch him stifte slot Heringastate yn Marsum. Hy hat twaris troud west, earst mei Womck fan Heringa ( †2 septimber 1596), dochter fan Aede en fan Anna fan Roarda. Dêrnei mei Luts fan Dekama, dy't him oant 26 oktober 1652 oerlibbe, dochter fan Sicke en fan Hil fan Tamminga.
Ut it earste houlik trije soannen, wêrfan twa jong ferstoarn binne, de tredde wie Tsjalling; út it twadde houlik in dochter Hylck, troud mei Frâns fan Eysinga (1594-1661).
Syn skildere portret troch in ûnbekende  hong by jonkhear Mr. F.J.J. fan Eysinga yn Ljouwert.

## Sjoch ek
* List fan grytmannen fan Menameradiel
Jarich fan Grovestins

**Jarich Sickes Sirtema fan Grovestins**, ek: *Jarich fan Groustins* (1640 - 1672), wie grytman fan Himmelumer Aldefurd (1660-1672) en steatelid (1663-1672).

Jarich wie in soan fan Sicke Idzarts Sirtema Groustins (1607-1665) en  Margaretha fan Cammingha (1614-1667). Op 16 jannewaris 1665 boaske hy Deitzen (1645-1702), dochter fan Binnert Ruerds fan Roarda en Bauck Laeses Glins. It ienige bern út dit houlik, in famke, is jong ferstoarn.

Op 4 maaie 1660 waard er beneamd as grytman fan Himmelumer Aldefurd en Noardwâlde, yn 1663 folge de ferkiezing as lid fan de Steaten fan Fryslân en bleau dit oant syn dea yn 1672.
Assuerus fan Grovestins wie in neef fan him.
Tsjalling fan Eysinga (1535-1572)

**Tsjalling fan Eysinga** (1535 – Wesel, Noardryn-Westfalen, 1572) wie riedshear oan it Hof fan Fryslân.

Tsjalling is de broer fan Frans fan Eysinga (1545) en soan fan Aede fan Eysinga (1497-1551) en fan Tiedt fan Juckema.
Hy wenne op huzinge Muntenburch yn Ljouwert en waard yn 1557, om syn grutte rjochtsgelearde kennis, ta riedshear yn it Hof fan Fryslân keazen, en soe dat amt beklaaie oant 1568. As herfoarme stie hy oan de side fan Willem fan Oranje en waard dêrom by de komst fan Alva yndage. Net ferskinende, waard op 22 oktober 1568 banne, en waarden syn eigendommen yn beslach nomd. Hy wie wyls út it lân en hâlde him op by Loadewyk fan Nassau, dy't hy as kommissaris fan de monstering en as tresorier-generaal tsjinne. Wyls hy Loadewyk op syn tocht troch Grinslân beselskippe, waard syn hûs yn Ljouwert, op lêst fan Alva, troch Aremberg ta de grûn ta ôfbrutsen. Eysinga dielde yn de wille oer de oerwinning by Heiligerlee, mar ek yn de drouwenis oer de nederlaach by Jemgum. Hy flechte nei Wezel, dêr't hy neffens in berjocht yn 1569 út ferdriet oer de gong fan saken ferstoar, mar neffens oare meidielingen pas yn 1572 troch in beroerte troffen waard, as gefolch fan it berjocht fan de Bartholomeusnacht. Syn lyk waard letter nei Raerd brocht en dêr yn de tsjerke begroeven.

Tsjalling wie troud mei Hylck fan Harinxma thoe Slooten, dy't 29 septimber 1594 ferstoar en yn Marsum begroeven waard. Hja wie in dochter fan Pieter en fan Hys fan Jouwsma. Hylck, krektas har mem, hienen har by de nije lear oansluten, en dêrom ek beide banne. Ut it houlik kamen twa soannen Tsjalling fan Eysinga (1562) en Pieter of Peter fan Eysinga.
IJ (Amsterdam)

It **IJ**  is in rivier, earder in seeëarm, yn de provinsje Noard-Hollân. It eigentlike IJ of *Binnen-IJ* skiedt de Amsterdamse binnenstêd ôf fan Amsterdam-Noard, en wie oarspronklik in baai fan de Sudersee. De namme IJ is besibbe oan it Germaanske wurdt foar 'wetter', *Ae*, *Ee*, *Ie* of *Die* (fergelykje mei it Frânske *eau*).

## Skiednis
Al yn de Midsiuwen waard it IJ bedike. 

Mids 19e iuw waard besletten om it grutste part fan de seeëarm, dy't nei it westen oant Felsen en Beverwyk rûn, yn te polderjen en it oerbliuwende par fan de Sudersee ôf te sluten middels in daam. 

Tagelyk waard it Noardseekanaal oanlein (iepene yn 1876) dat it *Ofsletten-IJ* mei de doe ek oanleine nije  haven IJmuiden ferbynt. It *Bûten-IJ* leit oan de eastside fan de Oranjesluzen en slút oan op de IJmar en Markermar.

By Spaarndam leit benoarden de Spaarndammerdyk noch in IJ, dat in oerbleaun stik fan de oarspronklike seeëarm is.

## Eilannen yn it IJ
Op de hichte fan de eardere Amstelmûning waarden trije eilannen yn it IJ oanlein, mei sân út de dunen by IJmuiden, dat frijkaam wie by it dollen fan it Noardseekanaal. Op dy eilannen waard it Sintraal Stasjon boud (iepene yn 1889). Dêrtroch waard de binnenstêd fan Amsterdam ôfskieden fan it IJ, en waarden de measte havenaktiviteiten nei oare plakken oerbrocht.

It eastlik part fan it tichte IJ waard ein 19e iuw it Eastlik Havengebiet oanlein mei yn it IJ opsmiten skiereilannen. Ein 20e iuw waard it in wenwyk, deun oan it wetter fan it IJ. De IJmar krige fierder de nijbouwyk IJburg, ek op keunstmjittige eilannen. It sân dêrfoar waard út de omkriten fan Lelystêd helle.

Foar de oanlis fan de Afrika-haven waard in polder ynrjochte dêr’t trije eilannen yn leine. Dat wiene de eilannen Ruigoord (eartiids ek wol Kooijen eilân neamd), De Hoorn en Jan Rebellenwaard. Oant ein 20e iuw waard der bot protestearre tsjin it ôfbrekken fan Ruigoord.

Yn de IJmar leit ek  Fort Pampus, dat ta de Stelling fan Amsterdam beheart.

It wetterpeil fan it Bûten-IJ wurdt mei de IJmar en de Markermar op in winterpeil fan NAP -0,40 m en in simmerpeil fan NAP -0,20 m holden middels  spuien en bemealen. It IJ spilet ek in rol by de drinkwetterfoarsjenning fan goed 1 miljoen Nederlanders omdat it yn ferbining stiet mei de Markermar en de Iselmar. De Iselmar is it grutste swietwetterbekken fan Nederlân.

## IJ-fearen
De Amsterdamske fearen fersoargje tsjinsten oer it IJ. Sûnt 1897 wurdt de tsjinst tusken it Sintraal Stasjon en it Tolhûs yn Amsterdam Noard fersoarge troch de Gemeenteveren Amsterdam (GV). Yn de rin fan de 20e iuw kamen der noch ferskate feartsjinsten by, sa as de pont nei de Adelaarsweg en ek ferkate lytse IJ-fearen. Yn 1943 ûntstie it Gemeentlikferfierbedriuw (GVB) troch fúzje fan de Gemeentetram Amsterdam mei de Gemeentefearen.

Nei de bou fan de Schellingwâlderbrêge (1957), de Coentunnel (1966), de IJtunnel (1968) en de Zeeburgertunnel (1990), wurde gjin auto's mear oerset, mar foar fuotgongers en fytsers binne de IJ-Fearen noch fan grut belang.

## Sjoch ek
* Pampus

## Keppelings om utens
* Ynformaasje - Rykswettersteat
* Webside fan it GVB
* Webside Histoaryske fearen

### Webkamera
* amsterdamports.nl
Frâns Julius Johan Heringa fan Eysinga

**Frans Julius Johan Heringa fan Eysinga**, (Wurdum?, 1683 - dêre, 17 febrewaris 1730), wie grytman fan Raarderhim.

Frans wie soan fan Tsjalling Aedo Johan Heringa fan Eysinga en fan Syds Aebinga fan Humalda.
Hy wie in militêre tsjinst en waard 11 augustus 1714 befoardere ta kapitein, in betrekking dy't hy net lang beklaaide, omt hy al op 30 novimber dêrnei beneamd waard as grytman fan Raarderhim. Yn 1728 wie hy lid fan Deputearre Steaten. Yn 1729 die hy foar syn âldste soan ôfstân fan syn gritenij en ferstoar it jier dêrnei.

Hy boaske yn Dronryp op 18 oktober 1716 mei Catharina Lucia fan Heemstra (1690-1767), dochter fan Schelto en fan Lucia fan Burmania. Hja waard yn Raerd begroeven.
Ut dit houlik kamen fiif bern: twa soannen Tjalling Aedo Johan Heringa fan Eysionga en Schelte Hessel Roarda fan Eysinga (1); de jongste dochter ferstoar net-troud, de âldste, Cecilia Johanna, boaske Cornelis fan Scheltinga; de twadde dochter Catharina Maria, mei Hessel Vegelin fan Claerbergen.

## Sjoch ek
* List fan grytmannen fan Raarderhim
Tsjalling Aedo Johan Heringa fan Eysinga (1654-1690)

**Tsjalling Aedo Johan Heringa fan Eysinga**, (Wurdum?, 1654 - dêre, 2 jannewaris 1690), wie soan fan Frâns fan Eysinga (1621-1673) en fan Aeltje fan Eysinga.

Hy wie folmachtige op de Lândei foar it kertier Westergoa en monsterkommissaris fan Fryslân. Hy boaske op 29 maaie 1682 Syds Aebinga fan Humalda (1638-1700), dochter fan Sjuck en fan Catharina fan Hottinga. Hjirút kamen sân bern, wêrby Frans Julius Johan Heringa fan Eysinga; Baudina Lucia boaske (as widdo fan Tsjalling fan Sixma) yn 1718 mei Ulbo fan Burmania, ried yn it Hof fan Fryslân en ambassadeur yn Stockholm.
Monsterkommissaris

In **monsterkommissaris** is in kommissaris dy't tafersjoch hâldt op de betelling fan soldij.

Oant 1795 wienen yn it leger fan de Republyk fan de Sân Feriene Nederlannen en dus ek Fryslân de kompanjyen finansjeel ôfhinklik fan de kommandant (kapitein of ritmaster). De betellling fan de soldijen en trakteminten foel ek ûnder syn ferantwurdlikheid, krektas de administraasje hjiroer, dy't meast byhâlden waard troch in âldere ûnderoffisier. De oerheid dy'yt de soldij- en traktemintjilden ferstrekte, oefene tafersjoch út. Yn it earstoan barde soks middels de sa hjitten monsterkommissarissen. Letter waarden dy funksjonarissen ôfskaft en moast de kommandant ûnder mear skriftlik ferantwurdich ôflizze. In offsier fan administraasje by in rezjimint of bataljon bestie net.
Idzerd Frâns fan Eysinga

Jonkhear Mr. **Idzerd Frâns fan Eysinga** (Ljouwert, 24 juny 1794 - dêre, 13 desimber 1870) wie grytman fan Hinnaarderadiel en lid fan provinsjale steaten fan Fryslân.
Idzerd kaam út it aadlike laach Eysinga as soan fan Frâns Julius Johan fan Eysinga en wie lid fan de ridderskip fan Fryslân, grytman fan Hinnaarderadiel en lid fan Provinsjale Steaten fan Fryslân. Hy wenne yn Wommels op Sminiastate en yn Ljouwert op it Burmaniahûs, dêr't hy ferstoar.

Idzerd boaske yn Burgum op 20 oktober 1817 mei Wiskje barones fan Heemstra (1796-1871), dochter fan Cornelis Schelto baron fan Heemstra en fan Anna Agatha Geertruida fan Sixma.
Fan harren fiif bern wie Frans Julius Johan fan Eysinga ek grytman. In twadde soan, jonkhear Mr. Cornelis,  ferstoar net-troud yn Ljouwert yn 1862 as lid fan Deputearre Steaten fan Fryslân. De oare trije bern wienen dochters.

## Sjoch ek
* List fan grytmannen fan Hinnaarderadiel
Heather Locklear

**Heather Locklear** (Westwood (Kalifornje), 25 septimber 1961) is in Amerikaansk aktrise. 

Heather is in dochter fan Bill en Diane Locklear. Har heit wurke oan de Universiteit fan Kalifornje - Los Angeles, dêr't Heather kolleezje rûn oant sy har stúdzje ferruile foar in karriêre as aktrise. Al yn har stúdzjetiid wurke sy as model en die hja mei oan reklamefilmkes.

Locklear waard fral ferneamd troch har rollen yn de telefyzjerigen Dynasty, Spin City en Melrose Place. Yn Dynasty spile hja Sammy Jo, yn Spin City wie se Caitlin Moore, de kampanjemanager fan de boargemaster fan New York en yn de rige Melrose Place spile sy Amanda Woodward; foar de lêste rol krige hja de 'Bêste aktrise yn in telefyzjerige priis'.

## Sjochsiferkanon
It falt op dat Heather Locklear twaris ynset is om sjochsifers omheech te krijen. Dat wie it gefal by sawol Dynasty as Melrose Place. Fral fan Melrose Place gie de sjochtichtens bot omheech, doe't Locklear as Amanda Woodward yn de rige kaam.

## Priveelibben
Locklear hie koarte relaasjes mei Tom Cruise en Scott Baio yn de iere jierren '80.
Dêrnei troude hja mei de drummer fan Mötley Crüe, Tommy Lee (1986 oant en mei 1993).
Yn desimber 1994 boaske se fannijs mei Richie Sambora, gitarist fan Bon Jovi. Op 4 oktober 1997 krigen sy in dochter, Ava Sambora. Op 3 febrewaris 2006 kundigen sy har skieding oan, dy't in soad omtinken yn de media krige. 

Febrewaris 2007 waard har leafde foar bêste freon en eks-kollega, akteur Jack Wagner, buorkundich makke.
Wagner en Locklear krigen kunde oan elkoar op de set fan de populêre jierren '90 searje, Melrose Place yn 1992. Yn de rige trouden sy ek. 
Hoewol't der neffens it pear sprake wie fan in nauwe freonskip, duorre it oant yn 2007 dat Locklear en Wagner in ferhâlding krigene.

Op 14 augustus 2011 kundigen Heather en Jack offisjeel har ferloving oan.

## Filmografy

## Telefyzjewurk

## Produsint
* *[[Melrose Place (1992 TV-rige)|Melrose Place]]* (1997–99) (as mei-produsint)
* *[[LAX (TV-rige)|LAX]]* (2004–2005)

## Keppelings om utens
* Heather Locklear yn de ''Internet Movie Database''
* Fanside
* Heather Locklear.info
Piter fan Eysinga

**Piter fan Eysinga**, (?, 1564 - Raerd, 16 jannewaris 1645), wie steatelid en grytman fan Raarderhim.

Piter wie soan fan Tsjalling fan Eysinga en fan Hylck fan Harinxma thoe Slooten.
Hy waard 30 july 1602 grytman fan Raarderhim en waard folmacht op de lândei foar it kertier Eastergoa. Yn dy funksje folget er yn 1620 de lykstaasje fan Willem Loadewyk freve fan Nassau en komt yn dat jier ek foar as lid fan de Admiraliteit fan Hollân. Doe't oan Ernst Casimir, ynstee fan dy syn ferstoarne broer Willem Loadewyk, it steedhâlderskip opdroegen waard, hold Piter fan Eysinga de redefiering. Fan 1621 - 1636 wie hy bewâldfierder fan de Westyndyske Kompanjy fan de Keamer fan it Noarder Kertier. Meardere jierren wie hy lid fan de Steaten en yn 1639 en 1640 lid fan Deputearren. Hy die grif yn 1635 ôfstân fan syn gritenij foar syn soan Tsjalling en ferstoar tsjie jier letter yn 80 jierrige âlderdom op syn hûs Jongemastate te Raerd; syn lyk rêst yn de tsjerke dêr ûnder in grêfsark mei in Latynsk opskrift.

Yn 1594 boaske hy Foockel fan Heringa, (1567 - 5 maaie 1639), dochter fan Aede en fan Anna fan Roarda, en krige by har fiif bern, wêrby Aede, Hessel en Tsjalling. De âldste soan ferstoar jong en Hylck boaske mei Menne Houwerda fan Meckema.

## Sjoch ek
* List fan grytmannen fan Raarderhim
Tsjalling fan Eysinga (1603-1658)

**Tsjalling fan Eysinga** (1603 - Raerd, 22 april 1658) wie deputearre fan Fryslân en grytman fan Raerderhim.

Tsjalling wie de soan fan Peter en fan Foockel fan Heringa. Hy krige by de doop de namme Johan, mar krige nei it ferstjerren fan syn âldste broer Tsjalling (1613) dy syn namme.
Hy wie earst kapitein, dêrnei grytman fan Raerderhim en folmacht op de lândei foar it kertier Eastergoa, letter lid fan deputearre steaten fan Fryslân. Tsjalling fan Eysinga ferstoar net-troud; syn lyk waard yn de tsjerke fan Raerd begroeven ûnder in grêfsark mei syn byltnis, syn wapen en syn 16 kertieren.

## Sjoch ek
* List fan grytmannen fan Raerderhim
Tsjalling Aedo Johan Heringa fan Eysinga (1721-1768)

**Tsjalling Aedo Johan Heringa fan Eysinga** (1721 - Raerd?, 5 july 1768) wie lid fan Deputearre Steaten fan Fryslân en grytman fan Raarderhim.

Tsjalling wie in soan fan Frans Julius Johan Heringa fan Eysinga en fan Catharina Lucia fan Heemstra.
Hy waard op 8 desimber 1729 troch ôfstân fan syn heit grytman fan Raarderhim, wie yn 1746 lid fan Deputearre Steaten en masterfeint fan it jachtgerjocht yn Eastergoa, yn 1748 (of earder) lid fan de Provinsjale Srteaten fan Fryslân en yn 1761 kommissaris op de Synoade yn Snits.

Hy boaske 5 septimber 1745 syn folle nicht Cecilia fan Sminia (1717-93), dochter fan Idzard en fan Tjallinga Aedonia fan Eysinga. It span, dat yn de tsjerke fan Raerd begroeven leit, hie fiif bern, wêrfan trije jong ferstoarn binne. In dochter Catharina Lucia ferstoar net-troud op 76-jierrige âlderdom; in soan Frans Julius Idzerd Heringa fan Eysinga (*1755), waard yn 1768 grytman yn syn heites plak en ferstoar net-troud 11 july 1806.
## Sjoch ek
* List fan grytmannen fan Raarderhim
Bartle fan Nysten

**Bartle Piters fan Nysten**, ek: **Barthold of Bartholomeus fan Nijsten**, (?, ±1628 - Ljouwert, 13 maart 1696), wie grytman fan Raerderhim (1670-1697), deputearre fan Fryslân (1686-1671) en lid fan de Admiraliteit fan Fryslân (1692-1696)

Bartle waard op 10 juny 1670 grytman fan Raerderhim en wie sûnt 1652 folmacht op de Lândei út Eastergoa. Op 11 febrewaris krige hy sitting yn it kolleezje fan deputearren. Yn dit en it folgjende jier wie hy kommissaris by de Synoade yn Ljouwert en It Hearrenfean, krektas yn 1683 nochris op It Hearrenfean en yn 1684 te Snits. Wie kommittearde by de provinsjale Rekkenkeamer.

Bartle wie in soan fan Piter fan Nysten (1575-1630) en Aafke Buwesdochter Jeltinga (1598-1656). Bartle troude yn 1656 mei Margareta fan Huych (*1630), se krigen yn 1660 ien famke, Jehanna Marije fan Nysten.

Hy ferstoar yn de âldens fan 68-jier.

## Sjoch ek
* List fan grytmannen fan Raarderhim